Venecija

**Venecija** je grad u Italiji i jedna od najljepših kulturno-historijskih cjelina na jadranskoj obali i cijelom Mediteranu. Grad duge i vrijedne historije nalazi se na sjeveroistoku Italije i centar je regije Veneto i provincije Venecija.

Venecija spada među najljepše turističke ciljeve u cijeloj Evropi, a poznata je po svom tradicionalnom Karnevalu.
desno|180px
Venecija se nalazi na sjevernoj obali Jadranskog mora. Umjesto ulica grad presijeca 150 kanala preko kojih je izgrađeno mnoštvo malih mostova. Saobraćaj obavljaju brodovi, čamci i gondole. Najveći kanal je Kanal Grande, koji prolazi sredinom grada, a na njemu se nalazi Ponte Rialto, most koji predstavlja najvažniju spojnicu dva velika dijela grada. U centru grada je Markov trg sa starom crkvom Sv. Marka i sa veličanstvenom Duždevom palatom. Venecija je 3600 m dugim mostom spojena sa kopnom, gdje su se razvila velika predgrađa Mestre i Margera. Veneciju godišnje posjećuju milioni turista. U njoj se svake godine održava filmski festival, a poznata je i po proizvodnji stakla, čipke, predmeta od zlata, srebra i kože.

mini|desno|Grad kanala i kraljica Jadranskog mora: Venecija

## Historija 
U antici ovaj prostor je bio naseljen stanovnicima koji su nazvani Venetima (otuda i potiče naziv *Venecija*). Kad su Nijemci započeli svoje upade u Italiju u 5. vijeku, stanovnici nekih gradova (između ostalih i Padove) su našli utočište na ovim otocima. Ovdje su osnovali svoju zajednicu te svoju vlastitu vladu na čelu s 12 tribuna, koliko je i bilo većih ostrva. Gotovo od početka je ova zajednica bila autonomna i stekla je svoju nezavisnost u 9. vijeku. Predstavnik izvršne vlasti u Veneciji je bio dužd, čija titula nije bila nasljedna.

U razvijenom srednjem vijeku, teritorija Venecije je proširena zahvaljujući kontroli trgovine s Istokom i prednostima koje je ta kontrola podrazumijevala, te se širi Jadranom. Svoj vrhunac Venecija je dosegla u prvoj polovini 15. vijeka, kada su Mlečani započeli svoju ekspanziju u Italiji, suprostavljajući se prijetećem napretku Giana Galeazza Viscontia, Vojvodi od Milana.

Venecija je bila u stanju iskoristiti sve promjene koje su se dogođale na Zapadu:
* stekla je pravo da postane saveznik Franaka protiv Langobarda
* pravo na savezništvo s Bizantijskim carstvom protiv Normana
* uspješna je bila i u svojoj dobrohotnosti i toleranciji prema islamu, tako da je promet mletačkih brodova u Aleksandriji, Bejrutu i Jaffi, koji je monopolizirao trgovinu, tekao neometano

Tursko osvajanje Istanbula 1453. označeno je kao početak nazadovanja. Otkrićem Amerike pomaknuti su trgovinski tokovi i Venecija je bila prisiljena voditi naporne borbe protiv Turaka. 1797. Napoleonove trupe su izvršile upad u Veneciju. Potpisivanjem ugovora *Campoformio*, teritorija je bila podijeljena između Francuske i Austrije.

## Prijevoz 
[200px|mini|[gondola|Gondole]]
Venecija je poznata u svijetu po kanalima. Izgrađena je na arhipelagu koji se sastoji od 118 otoka i od oko 150 kanala. Nekoliko otoka povezano je sa oko 400 mostova. Njeni kanali čine veliku mrežu ulica kao dio Kanal Grande, kroz koji prolaze mnogi brodovi, veliki i mali, i poznate gondole. U centru starog dijela grada jedino prijevozno sredstvo su brodovi.
100px|mini|Vaporetto
Klasični venecijanski brod je gondola, koja se najčešće koristi za prijevoz turista, ili za vjenčanja, sahrane i druge obrede. Većina Venecijanaca putuju brodovima koji se koriste u svrhu javnog prijevoza, zvani *vaporetto*, koji funkcioniraju kao zamjena za autobuse. Vaporreto vrši redovne rute duž glavnih kanala i između različitih otoka. U gradu ima mnogo privatnih brodova. Prijevoz gondolama naplaćuje se na križanjima kanala, i to na mjestima gdje nema mostova.

Venecijanski aerodrom "Marco Polo" (*Aeroporto di Venezia Marco Polo*) nazvana je tako u čast ovog slavnog državljanina. Nalazi se na kopnu daleko od obale, do njega se može stići autobusom, željeznicom ili brodom.

## Značajne ličnosti 
* Tomaso Albinoni, kompozitor
* Giovanni Bellini, slikar
* Bernardo Bellotto, slikar
* Lord Byron, engleski pjesnik
* Giovanni Antonio Canale, zvani Canaletto, slikar
* Rosalba Carriera, slikar
* Giacomo Casanova, ljubavnik i književnik
* Francesco Cavalli, kompozitor
* Vincenzo Maria Coronelli, kartograf
* Andrea Gabrieli, kompozitor
* Antonio Caldara, kompozitor
* Giorgione, slikar
* Baldassare Galuppi, kompozitor opera
* Carlo Goldoni, pjesnik i pisac komedija
* Donna Leon, američka književnica
* Lorenzo Lotto, slikar
* Daniele Manin, revolucionar
* Claudio Monteverdi, kompozitor
* Marco Polo, istraživač
* Giovanni Battista Tiepolo, slikar
* Jacopo Tintoretto, slikar
* Tiziano Vecellio, Maler
* Antonio Vivaldi, kompozitor
* Richard Wagner, njemački kompozitor

## Gradovi partneri 
*  Suzhou, Kina (1980)
*  Talin, Estonija
*  Istanbul, Turska (1993)
*  Sarajevo, Bosna i Hercegovina (1994)
*  Nürnberg, Njemačka (1999)
*  Kedke, Grčka (2000)
*  Qingdao, Kina (2001)
*  Solun, Grčka (2003)
*  Fort Lauderdale, Florida, SAD (2007)
*  Isfahan, Iran
*  Islamabad, Pakistan, od 1960.
*  Palembang, Indonezija.
* Pereira, Kolumbija
* Aveiro, Portugal, 1998.
* Saint Petersburg, Rusija, 2002.
* Wolverhampton, UK
* Most, Češka

## Vanjski linkovi 
* Zvanična stranica
* UNESCO Venice Office

Kategorija:Gradovi u Italiji
Kategorija:Svjetska baština u Italiji
Kategorija:Venecija